ขโมยลุคสวยของ Brie Larson จากภาพยนตร์เรื่องใหม่ Captain Marvel
บ่อยครั้งที่เราตกหลุมรักฮีโร่สาวที่ปรากฏตัวในภาพยนตร์แนวซูเปอร์ฮีโร่ แต่ไม่ใช่แค่ความสามารถหรือพลังพิเศษเท่านั้นที่ประทับใจคนดู เรายังติดตากับเสน่ห์ของเมกอัพสวยๆ ที่สร้างแรงบันดาลใจได้จริงหลังก้าวออกจากโรงภาพยนตร์ ล่าสุดเรากำลังอินกับลุคสวยเท่ของนักแสดง บรี ลาร์สัน จากภาพยนตร์เรื่อง Captain Marvel จนต้องมาโฟกัสลุคเด็ดของเธอเพื่อเป็นไอเดียสำหรับการแต่งหน้าที่สามารถนำมาปรับใช้ได้จริงในชีวิตประจำวัน ลุคในวันธรรมดา แค่บำรุงผิวให้ครบและจบด้วยครีมกันแดด สังเกตไหมว่าลุควันธรรมดาของบรีใน Captain Marvel ดูเหมือนไม่แต่งหน้าเลย แต่เธอก็ไม่ได้ดูโทรม ตรงกันข้ามกลับเป็นลุคที่ดูธรรมชาติและมีเสน่ห์แบบไม่ต้องพยายาม เทคนิคของลุคนี้อยู่ที่การบำรุงผิวให้ครบ โดยเริ่มจากขั้นตอนการทำความสะอาด การใช้โทนเนอร์ การทาครีมบำรุงผิว และจบด้วยครีมกันแดดให้ครบทุกขั้นตอน Editors Pick:ลุคพร้อมลุย เผยผิวออร่า ดวงตาทรงพลังด้วยอายแชโดว์ ริมฝีปากชุ่มชื้นด้วยลิปกลอส เราชอบที่ลุคนี้แต่งตามได้ไม่ยากเลย เพราะมีอยู่ 3 จุดเด่นที่ต้องโฟกัสคือการแต่งผิวให้ดูสุขภาพดีมีออร่า (อาจใช้ไฮไลต์ช่วยแต่งเติมให้เปล่งประกาย) แต่งตาด้วยอายแชโดว์โทนสีนู้ด ตัดเส้นให้ดวงตาคมเข้มด้วยอายไลเนอร์แบบดินสอที่ให้ผลลัพธ์เป็นธรรมชาติ ไม่หลอกตา เทคนิคคือเขียนชิดขอบตาบนและขอบตาล่าง การเลือกเฉดสีโทนน้ำตาลเข้มหรือสีเทาจะช่วยให้ดวงตาที่คมเข้มนั้นดูไม่แข็งจนเกินไป ปิดท้ายด้วยการเติมความชุ่มชื้นให้ริมฝีปากดูอวบอิ่มและสุขภาพดีอยู่เสมอด้วยลิปกลอส Editors Pick ภาพ: ภาพประกอบ: พิสูจน์อักษร: 
โฟกัสลุคสวยเท่ของนักแสดง บรี ลาร์สัน จากภาพยนตร์เรื่อง Captain Marvel ที่เราสามารถปรับใช้เป็นไอเดียแต่งหน้าได้ในชีวิตประจำวัน